Tisztelt Partnerünk!

Ahogyan az utóbbi időszakban már értesült róla, az Eszterházy Károly Főiskolán a TÁMOP – 4.1.1.F-13/1-2013-0009 „Az Eszterházy Károly Főiskola területi társadalmi, gazdasági szerepének fejlesztése: Oktatás - Gyakorlat – Innováció” című projekt támogatásával folyamatban van duális, illetve gyakorlatorientált formában megvalósuló képzések kialakítása a turizmus-vendéglátás, borászat, továbbá informatika ágazathoz kapcsolódó képzési területeken, melynek eredményeképpen a hallgatók már a képzési időszak alatt szert tehetnek a munkaerőpiac által elvárt gyakorlati tudásra.

A fejlesztéshez kötődően a Főiskola célja egy, a gyakorlati képzésre irányuló hatékony együttműködési rendszer kialakítása, melyben (korábbi szakmai kapcsolatainkra építve, és az Önök eddigi pozitív visszajelzései alapján) feltétlenül számítunk részvételükre.

A munkahelyen teljesített gyakorlati képzés koordinálásához szükséges minden partnernél egy **munkahelyi mentor** kijelölése, mely személyek képzését az Eszterházy Károly Főiskola végzi. **Ezúton szeretnénk felkérni, hogy delegáljon résztvevőt a Munkahelyi mentorok képzésének próbakurzusára.**

**A képzés célja:**

A mentori feladatok ellátásánál fontos, hogy a mentor ne csak a munkaköri feladatok ellátásához szükséges gyakorlati ismeretekkel bírjon, hanem rendelkezzen a megfelelő kommunikációs képességekkel, és ismerje a tanulókkal/hallgatókkal való foglalkozás újszerű pedagógiai lehetőségeit, módszereit is.

A program célja, hogy a munkahelyi mentor ismerje meg a kooperatív tanítás-tanulás módszertanát, ennek az oktatás során történő alkalmazását.

**A képzés tartalma:**

|  |
| --- |
| **A tananyagegységek megnevezése:** |
| Bevezetés; A munkahelyi mentor és kommunikációja |
| A kooperatív tanulási helyzet megismerése |
| A csoportszervezés elvi alapjai és módszerei |
| Projektmunka jellemzői |
| A kooperatív személyiség |

**A képzés időtartama:**

20 óra, melyből

* 10 óra kontaktóra (két alkalommal, 4 és 6 órás bontásban),
* 10 óra távoktatás formájában valósul meg.

**A képzés (kontaktórák) időpontja (2 alkalom):**

március 13. (péntek) 14:30-19:00

március 21. (szombat) 09:00-15:00

**Helyszín:**

Eszterházy Károly Főiskola B épülete, Eger, Egészségház utca 4. (B/205-ös terem)

Várjuk visszajelzését a részvételi szándékról a résztvevő személy megnevezésével az alábbi elérhetőségen, 2015. március 09. (hétfő) 18 óráig:

turizmus@ektf.hu (Varga Tamásné projektasszisztens)

Eger, 2015. február 26.

Tisztelettel:

Dr. habil. habil. Dávid Lóránt Dénes

Dékán, EKF-GTK